stanford-oval/wikipedia huggingface dataset:
Denys Bouliane
Aiheesta muualla

The Canadian Encyclopedia: Denys Bouliane (englanniksi)
McGill Schulich School of Music: Denys Bouliane (englanniksi)
Avimimus

| Avimimus |
| --- | --- |
 Taiteilijan näkemys.
 Myöhäisliitukausi 70 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  †Oviraptorit Oviraptorosauria
Yläheimo::  †Caenagnathoidea
Heimo::  †Avimimidae  Kurzanov, 1981
Suku::  †Avimimus  Kurzanov, 1981
Laji::  portentosus
Kaksiosainen nimi
 † Avimimus portentosus  Kurzanov, 1981 
Katso myös
   Avimimus Commonsissa 
Infobox OKNimi-testi OK: 
Avimimus (nimen merkitys: ”linnunmatkija”) on oviraptoreihin kuuluneiden teropodidinosaurusten suku, joka eli noin 70 miljoonaa vuotta sitten myöhäisellä liitukaudella. Avimimuksen fossiileja on löydetty Mongoliasta.
Nimi

Avimimus tarkoittaa "linnunmatkijaa". Nimi tulee kreikan kielestä. Avimimus sai nimensä lintumaisista piirteistään, joka on johtanut joihinkin kiistoihin siitä, kuinka linnunkaltainen se todella oli.
Ominaisuudet

Avimimuksen pituus oli 1,5 metriä, korkeus 0,6–0,9 metriä ja paino noin 20 kilogrammaa. Avimimus oli samankaltainen kuin nykyinen strutsi tai juoksukäki. Se oli kaksijalkainen höyhenellinen teropodi, kykenevä juoksemaan karkuun saalistajia, mutta ei lentämään. Mongoliasta löydettyjen jäänteiden perusteella tiedetään, että Avimimuksella oli lyhyt, pyöristynyt nokka, joka oli hampaaton. Avimimuksella oli myös poikkeavan suuret silmät, oletettavasti saalistajien havaitsemista varten tai mahdollisesti hyönteisten saalistamiseen. Avimimus tuki päätään pitkällä, kapealla kaulalla. Höyhenellistä häntäänsä Avimimus käytti itsensä tasapainottamiseen juoksun aikana.
Avimimuksen jalat olivat pidemmät kuin sen muilla sukulaisilla Avimimidae-heimossa. Avimimus oli tarpeeksi pitkä, jotta sille kehittyi erityiset juoksuraajat. Avimimuksen jaloissa oli kolme varvasta.
Avimimus oli nopea ja ketterä dinosaurus. Se juoksi luultavasti yhtä nopeasti kuin strutsi (jopa 70 kilometrin tuntivauhtia).
Ominaisuudet > Linnunkaltaisuus

Avimimuksella saattoi olla höyheniä. Kuten nykyisillä linnuilla, Avimimuksella käsiluut olivat sulautuneet yhteen, ja sulannuppien korostunut läsnäolo alavartalon luissa vahvistaa, että Avimimuksella oli höyheniä ainakin tässä osassa kehoa. Vahvasti kehittyneiden höyhenten läsnäolo ehdottaa lisäksi, että Avimimuksella oli mahdollisesti kevyempi höyhenpeite sen muissa kehon osissa, niin kuin muilla linnunkaltaisilla dinosauruksilla. Avimimus voidaan nähdä välilinkkinä lintujen ja dinosaurusten evoluution välillä.
Sergei Kurzanov on ajatellut Avimimuksen olleen kykenevä rajoittuneeseen lentämiseen. Tänä päivänä paleontologit kuitenkin ovat yleisesti samaa mieltä siitä, että Avimimus todennäköisesti ei kyennyt lentämään, mutta höyhenet toimivat eristeenä tai ehkä värikkäänä höyhenpeitteenä parittelussa.
Ominaisuudet > Älykkyys

Avimimus oli pitkälle kehittynyt teropodi, jonka älykkyys oli dinosaurusten joukossa korkea. Avimimuksella näyttää olleen suuret aivot sen ruumiinkokoon verrattuna, mitä jotkut tutkijat pitävät tarkoittavan suurempaa perusälykkyyden tasoa. Kallon luut ovat myös hyvin kehittyneet antamaan lisääntynyttä tukea ja suojaa aivoille, ylittäen joillakin muilla dinosaurustyypeillä nähdyn tason. Enemmän kehittyneiden aivojen mahdollisuus saattaa myös viitata monimutkaisempaan sosiaaliseen kanssakäymiseen Avimimus-yksilöiden välillä, samalla lailla kuin joissakin nykyajan linturyhmissä. Avimimus saattoi tarvita nokkeluutta vältelläkseen saalistajia ja ottaakseen kiinni saaliseläimiä maassa.
Fossiililöydöt

Kesällä 1973, neuvostoliittolais-mongolialainen paleontologinen retkikunta löysi suurimmaksi osaksi täydellisen yksilön uudesta suvusta ja lajista, Avimimus portentosus. He löysivät teropodin luurangon eteläisellä Gobin autiomaalla, Mongoliassa. Tämä oli merkittävä löytö johtuen siitä, että se oli ensimmäinen löydetty dinosaurus, jolla oli selviä ja merkittäviä määriä linnunkaltaisia piirteitä. Se oli myös ensimmäinen teropodi sen erityisellä lonkan rakenteella. Nämä uudet piirteet saivat paleontologit luomaan uuden heimon löydön luokittelemiseksi: Avimimidae-heimon.
Venäläinen paleontologi Sergei Kurzanov, joka oli osana retkikuntaa, kuvaili dinosauruksen vuonna 1981. Ensimmäisen löydön jälkeen dinosauruksen ajateltiin olevan lintu, kunnes lisätutkimus ja myöhemmät fossiililöydöt myöhään 1970-luvulla osoittivat, että se oli todellakin teropodi, jolla oli höyheniä. Kurzanov antoi sille nimeksi Avimimus portentosus.
Vuonna 2008 löydettiin luita useista Avimimuksista, jotka olivat kaikki olleet yhdessä kuoleman hetkellä. Löydön teki mongolialaisista, kanadalaisista ja yhdysvaltalaisista paleontologeista koostunut retkikunta. Löytöön kuului ainakin 10 samassa paikassa ollutta Avimimuksen luurankoa. Löytö oli merkittävä: ei vain yksilöiden määrästä johtuen, vaan koska mitä se kertoo meille siitä, kuinka dinosaurus eli. Siitä lähtien kun ilmeni, että yksilöiden kooissa oli pientä vaihtelua, se osoitti että ne olivat laumaeläimiä, tai kerääntyneet yhteen. Jalkojen luista löydettiin lihasjälkiä, mikä esitti todisteita siitä, että dinosaurus kykeni nopeaan ja pitkälliseen juoksuun.
Fossiililöydöt > Löytöjen merkitys

Avimimuksen löytäminen lähetti läpimurron paleontologien ymmärrykseen dinosauruksista ja niiden yhteyksistä lintuihin. Avimimus oli ensimmäinen löydetty dinosaurus, jolla näytti olevan selviä lintumaisia piirteitä ja niin suuressa määrin. Yleensä Avimimuksen on katsottu olevan oviraptori ja tärkeä linkki dinosaurusten ja lintujen välillä.
Elinympäristö

Alue josta paleontologit löysivät Avimimuksen oli paljon erilaisempi dinosauruksen löytöhetkellä kuin se saattoi olla sen elinaikana. Avimimuksen jaloissa olevat pitkät varpaankynnet ovat vain yksi osoitus tutkijoille siitä, että sen elinympäristö oli jotain märkää, soista, metsäistä aluetta. Todiste siitä, että Avimimus eli suurissa laumoissa, ehdottaa myös märkää elinympäristöä.
Ravinto

Avimimus on eri yhteyksissä merkitty kasvinsyöjäksi, kaikkiruokaiseksi ja hyönteissyöjäksi. Tutkijat eivät ole kyenneet kovin helposti tekemään fossiileista johtopäätöstä Avimimuksen ravinnosta. Kuten muut oviraptorit, Avimimus oli luultavasti kaikkiruokainen. Sen suu oli hampaaton nokka, jota saatettiin käyttää kaivelemaan erilaisia ruokia. Sergei Kurzanov spekuloi, että siitä lähtien, kun nokan alaosassa oli hammastettu reuna, oli mahdollista että Avimimus söi hyönteisiä. Se saattoi olla hyödyllinen myös kasvien repimisessä. Toinen ajatus Avimimuksen ravinnoksi on, että se varasti muiden eläinten munia. Tämä teoria tulee sen statuksesta oviraptorina, mikä itse asiassa tarkoittaa "munanryöstäjää". Yksimielisyys paleontologien keskuudessa on yleensä, että Avimimus on kaikkiruokainen.
Avimimus ja ihminen kokovertailussa.
Avimimuksen luuranko.
Beaucens

| Beaucens |
| --- | --- |
 Yleisnäkymä kylästä
 vaakuna
 Beaucens
 Koordinaatit: 42°58′39″N, 0°03′35″W 
Valtio:  Ranska
Alue:  Occitanie
Departementti:  Hautes-Pyrénées
Arrondissementti:  Argelès-Gazost
Pinta-ala:  
 – Kokonaispinta-ala:  36,8 km²
Väkiluku (2019):  418 
 – Väestötiheys:  11 as./km²
Kunnan numero:  65077
Infobox OKVirheellinen NIMI-arvo: 
Beaucens (oksitaaniksi: Beucens) on kunta Lounais-Ranskassa Hautes-Pyrénées'n departementissa Occitanien alueella. Se sijaitsee Gave de Pau -joen varrella, noin 6 kilometriä Argelès-Gazostin kaupungista kaakkoon.
Château de Beaucens
Kunnan linna Château de Beaucens on rakennettu noin vuoden 1000 paikkeilla. Se oli aikanaan seudun mahtilinnoja. Nykyisin linna toimii Donjon des aigles -eläinpuistona, missä voi tutustua muun muassa petolintujen lentonäytöksiin.
Kunnan alueella sijaitsee Hautacamin hiihtokeskus.
Aiheesta muualla

Kuvia tai muita tiedostoja aiheesta Beaucens Wikimedia Commonsissa
Bad Ems

| Bad Ems |
| --- | --- |
 Vuonna 1907 rakennettu vesitorni Bad Emsissä.
 vaakuna
 Koordinaatit: 50°20′15″N, 7°42′38″E 
Valtio:  Saksa
Osavaltio:  Rheinland-Pfalz
Piiri:  Rhein-Lahn
Hallinto:  
 – Pormestari:  Oliver Krügel (CDU)
Pinta-ala:  
 – Kokonaispinta-ala:  15,36 km²
Korkeus:  80 m
Väkiluku (2020):  9 801
 – Väestötiheys:  640 as./km²
Aikavyöhyke:  UTC+1
 – Kesäaika:  UTC+2
Postinumero:  56130
Suuntanumero(t):  02603
 
 www.bad-ems.de 
Infobox OKVirheellinen NIMI-arvo: 
Bad Ems on kylpyläkaupunki Saksassa, Rheinland-Pfalzin osavaltion Rhein-Lahnin piirissä.
Maantiede

Bad Ems sijaitsee Lahnin molemmilla rannoilla, Taunuksen ja Westerwaldin välissä Reinin ylängöllä. Lähin suuri kaupunki on Koblenz, vain noin 8 km luoteesen, ja Bad Ems sijaitseekin Koblenzin ja Gießenin välisen rautatien varressa. Myös historiallinen Nassaun kaupunki sijaitsee aivan Bad Emsin lähellä.
Historia

Roomalaiset rakensivat Bad Emsiin castrumin osana Ylä-Germanian limes-varustuksiaan. Kaupungin ulkopuolella metsissä löytyy vielä jäänteitä roomalaisesta rajasta.
Kaupunki mainitaan ensi kerran virallisissa dokumenteissa v. 880, ja se sai kaupunginoikeudet 1324. Nassaun ja Katzenelbogenin kreivit uudelleenrakensivat kaupungin kylpylän. 1600- ja 1700-luvuilta alkaen Bad Ems oli yksi Saksan huomattavimmista kylpyläpaikoista.
Koska kaupunki oli Euroopan ylimystön suosiossa, se on antanut nimensä poliittisille tapahtumille. Vuonna 1870 Saksan keisari Vilhelm I:n lomaillessa Bad Emsissä hänen tapaamisestaan Ranskan lähettilään kanssa lähetettiin Emsin sähke v. 1870, joka toimi Saksan-Ranskan sodan kipinänä. Samoin 1876 tsaari Aleksanteri II antoi Emsin ukaasin, joka kielsi ukrainan kielen käytön painotuotteissa.
Bad Ems on vuodesta 2021 ollut yksi Euroopan suurista kylpyläkaupungeista. Se otettiin mukaan lähteittensä kuuluisuuden ja 1700-1900-lukujen arkkitehtuurin ansiosta.
Historia > Kaivosteollisuus

1800- ja 1900-luvuilla kaupungissa oli runsaasti kaivosteollisuutta; siellä louhittiin lyijyä, hopeaa, sinkkiä ja kuparia. Kaivostoiminnan aloittivat roomalaiset avolouhinnalla, jota jatkui läpi keskiajan. Ajan mittaan siirryttiin yhä enemmän maanalaiseen louhintaan. Saksan teollistuminen johti kaivosten laajentamiseen ja kehittymiseen, ja v. 1871 kaupungissa aloitti toimintansa Emser Blei- und Silberwerk AG (saks. "Emsin lyijy- ja hopeakaivokset"). Kaivostoiminta jatkui toisen maailmansodan loppuun v. 1945 asti; senkin jälkeen aina v. 1959 asti jatkettiin varastoidun ja muualta tuodun malmin lajittelua ja rikastamista. Vuodesta 1996 asti kaivosalue on ollut museoituna.
Kylpylätoiminta

Bad Ems on perustettu kuumien lähteiden ympärille. Lähteiden luontainen mineraalivesi sisältää runsaasti natriumbikarbonaattia, ja vaihtelee lämpötilaltaan 27 °C - 57 °C. Se on antanut nimensä emsinvedelle ja -suolalle.
Kaupungin huippuaika oli 1800-luvulla, jolloin Bad Emsiin tuli matkailijoita ympäri maailmaa, ja se toimi useiden Euroopan hallitsijoiden ja taiteilijoiden kesänviettopaikkana. Näiden joukossa olivat mm. Saksan keisari Vilhelm I, Venäjän tsaarit Nikolai I ja Aleksanteri II, Richard Wagner, Fjodor Dostojevski, Johann Wolfgang von Goethe, Ivan Turgenev ja Vasili Vereštšagin.
Bad Emsin nähtävyyksiä ovat mm. kaupungin useat kylpylaitokset ja kylpylämiljöö, Saksan vanhin kasino (v. 1720 alkaen), Karlsburgin kaupunkilinna (Vier-Turm-Haus, "Neljän tornin talo"), sekä funikulaarit Malbergbahn ja Kurwaldbahn.
Kuvia

Bad Emsin vanha kylpylä (Kurhaus)
Näkymä kaupungista Lahnejoelta
Rantapromenadi, taustalla vesitorni
Karlsburgin kaupunkilinna
Roomalainen lähde Bad Emsissä
Kaivosyhtiön vanha päärakennus
Bad Ems noin v. 1900
Bad Ems v. 2006
Denys Arcand

Denys Arcand
Georges-Henri Denys Arcand CC C.Q. (s. 25. kesäkuuta 1941 Deschambault, Quebec) on kanadalainen ranskankielinen elokuvaohjaaja, -tuottaja ja -käsikirjoittaja. Hän on Kunnialegioonan ja Ordre des Arts et des Lettresin jäsen.
Arcand syntyi katoliseen perheeseen Deschambault’ssa Quebecissä ja kävi yhdeksän vuoden ajan jesuiittakoulua. Myöhemmin hän muutti perheineen Montréaliin. Vaikka hän haaveili tenniksenpelaajan urasta, häntä alkoi yliopistoaikoina enenevissä määrin kiinnostaa elokuvien maailma.
Arcandin elokuva Barbaarien invaasiot (2003) palkittiin parhaan vieraskielisen elokuvan Oscar-palkinnolla. Toinen Arcandin tunnetettu teos on Montrealin Jeesus (1989). Ohjaajalle myönnettiin vuonna 2004 César-palkinnot kolmessa kategoriassa, ja hän on lisäksi ollut ehdolla muun muassa Kultaisen palmun saajaksi.
Arcandin puoliso on tuottaja Denise Arcand. Hänen veljensä on näyttelijä Gabriel Arcand.
Kirjallisuutta

”Tarinoita pohjolasta”, Arcandin haastattelu ja sen oheisjuttu ”Denys Arcand ja näennäisedistyksen kulta-aika”. Filmihullu 3/2002.
Aiheesta muualla

Denys Arcand Internet Movie Databasessa. (englanniksi)
Coccinula

| Coccinula |
| --- | --- |
 Riemupirkko (Coccinula sinuatomarginata)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Coccinellinae
Tribus::  Coccinellini
Suku::  Coccinula  Dobzhansky, 1925
Katso myös
   Coccinula Wikispeciesissä   Coccinula Commonsissa 
Infobox OKNimi-testi OK: 
Coccinula on leppäkerttujen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin 3 lajia.  Suomessa suvun edustajia on tavattu yksi laji. Suomessa esiintyy vakiintuneena ja yleisenä seulapirkko (Coccinula quatuordecimpustulata).
Sukuun kuuluvia lajeja

Coccinula elegantula
Seulapirkko  (Coccinula quatuordecimpustulata)
Riemupirkko (Coccinula sinuatomarginata)
Aiheesta muualla

iNaturalist: Suku Coccinula
UniProt: Taxonomy -  Coccinula (englanniksi)
Pherobase: Semiochemicals of Genus Coccinula (englanniksi)
Belfastin kaupungintalo

Belfastin kaupungintalo
Belfastin kaupungintalo Pohjois-Irlannin pääkaupungissa Belfastissa valmistui vuonna 1906. Kaupungintalo rakennettiin teollisen vallankumouksen jälkeisen nousun aikaan. Uusbarokkia edustava rakennus on mahtipontinen valtavine kupoleineen, ja erottuu tyylillisesti ja kooltaan ympäristön rakennuksista. Rakennuksen on suunnitellut arkkitehti Alfred Brumwell Thomas. Kaupungintalon edustalla oleva puisto on suosittu kokoontumispaikka.
Beauchamp

Beauchamp on ranskalaisperäinen nimi (suom. kaunis pelto), mutta on ollut käytössä myös Britanniassa jo 1000-luvulta asti ja äännetään siellä täysin eri tavoin kuin nykyranskassa. Kun ranskan kielen ääntämys on [bo.ʃɑ̃]  kuuntele (ohje), brittienglannissa nimi äännetään [biːtʃəm] (siis kuten Beecham) ja amerikanenglannissa toisinaan [boʊ.ˈʃæm] tai [boʊ.tʃæmp].
Beauchamp tai Beauchamps voi tarkoittaa seuraavia:
Sukunimenä

Bianca Beauchamp (s. 1977), kanadalainen malli
Clem Beauchamp (1898–1992), yhdysvaltalainen näyttelijä ja elokuvaohjaaja
Fleurette Beauchamp-Huppé (1907–2007), kanadalainen pianisti ja sopraano
George Beauchamp (1899–1941), yhdysvaltalainen soitinrakentaja ja Rickenbacker-kitarayhtiön perustaja
James Beauchamp Clark (1950–2001), yhdysvaltalainen poliitikko.
Jim Beauchamp (1939–2007), yhdysvaltalainen baseballpelaaja
Kathleen Mansfield Murry (o.s. Beauchamp, 1888–1923), brittiläinen kirjailija joka käytti kirjailijanimeä Katherine Mansfield
Michael Beauchamp (s. 1981), australialainen jalkapalloilija
Pierre Beauchamp (1631–1705), ranskalainen tanssija ja koreografi
Paikannimenä

Beauchamp, Ranskan kunta Val-d’Oisen departementissa Île-de-Francen hallintoalueella
Beauchamps, Ranskan kunta Manchen departementissa Normandiassa
Beauchamps, Ranskan kunta Sommen departementissa Picardien hallintoalueella
Beauchamps-sur-Huillard, Ranskan kunta Loiret’n departementissa Centren hallintoalueella.
Bad Gastein

| Bad Gastein |
| --- | --- |

 Bad Gastein
 Koordinaatit: 47°6′0″N, 13°1′0″E 
Valtio:  Itävalta
Osavaltio:  Salzburg
Kunta:  Bad Gastein
Hallinto:  
 – Kaupunginjohtaja:  Gerhard Steinbauer (OVP)
Pinta-ala:  
 – Kokonaispinta-ala:  170,6 km²
Korkeus:  1002 m
Väkiluku (1.1.2017):  4 068
Aikavyöhyke:  UTC+1
 – Kesäaika:  UTC+2
Postinumero:  5640
 
 www.bad-gastein.at 
Infobox OKVirheellinen NIMI-arvo: 
Bad Gastein on Salzburgin osavaltiossa Itävallassa sijaitseva runsaan 4 000 asukkaan kylpyläkunta. Kylpylätoiminnan lisäksi laakso tarjoaa virkistys- ja urheilutoimintaa läpi vuoden.
Sijainti

Bad Gastein erikoispiirre on vesiputouksen reunalle syntynyt keskusta, ja sille on ominaista jyrkät ja kapeat kadut. Vesiputouksen reuna-alueille rakennetut talot ovat usein monikerroksisia.
Maamerkit

Bad Gastein tarjoaa vaihtelevaa luonnonhistoriaa ja arkkitehtuurellisia nähtävyyksiä. Niistä merkittävimmät ovat vesiputoukset, luolat, Belle Epoquen lomakohteet ja kirkot.
Maamerkit > Gastein vesiputous

Bad Gasteinin symboli on kunnan keskellä sijaitseva Gastein vesiputous tai koski, mikä on ollut monien runoilijoiden ja taidemaalareiden aiheena. Vesiputouksen kokonaiskorkeus on 200 metriä.
Maamerkit > Grand Hotel de l'Europe

1900-luvun alkupuolella rakennettu kymmenkerroksinen hotelli Grand Hotel de l'Europe sijaitsee Bad Gasteinin keskustassa. Sen historian aikana siellä on vieraillut lukuisia kuninkaallisia, muusikoita ja kirjailijoita.
Aiheesta muualla

Kuvia tai muita tiedostoja aiheesta Bad Gastein Wikimedia Commonsissa
Kunnan verkkosivusto
Bad Gasteinin hiihtokeskus Lumipallo.fissä
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Bad Gastein Hohe Tauernin laaksossa.
Käännös suomeksi
Coccinellini

| Coccinellini |
| --- | --- |
 Kaksipistepirkko (Adalia bipunctata), musta värimuoto
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Coccinellinae
Tribus::  Coccinellini  Latreille, 1807
Suvut
 Aages  Adalia  Aiolocaria  Alloneda  Anatis  Anisolemnia  Anisosticta  Antineda  Anegleis  Aphidecta  Archegleis  Australoneda  Autotela  Bothrocalvia  Callicaria  Calvia  Ceratomegilla  Cheilomenes  Chloroneda  Cirocolla  Cleobora  Clynis  Coccinella  Coccinula  Coelophora  Coleomegilla  Cycloneda  Declivitata  Docimocaria  Dysis  Egleis  Eoadalia  Eoanemia  Eriopis  Erythroneda  Eumegilla  Harmonia  Heterocaria  Heteroneda  Hippodamia  Hysia  Illeis  Lemnia  Lioadalia  Macronaemia  Megalocaria  Megillina  Micraspis  Microcaria  Microneda  Mononeda  Mulsantina  Myrrha  Myzia  Naemia  Neda  Nedina  Neocalvia  Neoharmonia  Nesis  Oenopia  Oiocaria  Olla  Oxytella  Palaeoneda  Paranaemia  Phrynolemnia  Procula  Propylea  Pseudadonia  Pseudoenopia  Sospita  Sphaeroneda  Spiloneda  Synona  Synonycha  Xanthadalia  Eothea  Halyzia  Macroilleis  Metamyrrha  Neohalyzia  Oxytella  Protothea  Psyllobora  Vibidia  Discotoma  Euseladia  Pristonema  Vodella  Singhikalia  Bulaea  Tytthaspis 
Katso myös
   Coccinellini Wikispeciesissä   Coccinellini Commonsissa 
Infobox OKNimi-testi OK: 
Coccinellini on leppäkerttuihin (Coccinellidae) kuuluva kovakuoriaisten (Coleoptera) tribus.
Sukuja

| 0 | 1 | 2 | 3 | 4 |
| --- | --- | --- | --- | --- |
|  Aages  Adalia  Aiolocaria  Alloneda  Anatis  Anisolemnia  Anisosticta  Antineda  Anegleis  Aphidecta  Archegleis  Australoneda  Autotela  Bothrocalvia  Callicaria  Calvia  Cheilomenes  Chloroneda  Cirocolla |  Cleobora  Clynis  Coccinella  Coccinula  Coelophora  Coleomegilla  Cycloneda  Declivitata  Docimocaria  Dysis  Egleis  Eoadalia  Eoanemia  Eriopis  Erythroneda  Eumegilla  Harmonia  Heterocaria  Heteroneda |  Hippodamia  Hysia  Illeis  Lemnia  Lioadalia  Macronaemia  Megalocaria  Megillina  Micraspis  Microcaria  Microneda  Mononeda  Mulsantina  Myrrha  Myzia  Naemia  Neda  Nedina  Neocalvia |  Neoharmonia  Nesis  Oenopia  Oiocaria  Olla  Oxytella  Palaeoneda  Paranaemia  Phrynolemnia  Procula  Propylea  Pseudadonia  Pseudoenopia  Sospita  Sphaeroneda  Spiloneda  Synona  Synonycha  Xanthadalia |  Ceratomegilla  Eothea  Halyzia  Macroilleis  Metamyrrha  Neohalyzia  Oxytella  Protothea  Psyllobora  Vibidia  Discotoma  Euseladia  Pristonema  Vodella  Singhikalia  Bulaea  Tytthaspis |
Aiheesta muualla

Laji.fi: Coccinellini
iNaturalist: Tribus Coccinellini
National Center for Biotechnology Information (NCBI): Coccinellini, Taxonomy (englanniksi)
Death Is Certain

| Death Is Certain Royce da 5'9" |
| --- | --- | --- |

Studioalbumin tiedot
 Äänitetty : 2003
 Julkaistu: 24. helmikuuta 2004
 Tuottaja(t): Royce da 5'9"  6 July, DJ Premier, Ty Fyffe, Reef, Asar, Mark Bassin
 Tyylilaji: hip hop
 Kesto: 50.36
 Levy-yhtiö: Koch Records
Royce da 5'9":n muut julkaisut
| Rock City (Version 2.0) 2002 | Death Is Certain 2004 | Independent’s Day 2005 |
Singlet albumilta Death Is Certain
 ”Hip Hop” Julkaistu: 22. marraskuuta 2003  ”Death Is Certain Pt. 2 (It Hurts)” Julkaistu: 11. helmikuuta 2004
Death Is Certain on yhdysvaltalaisen rap-artisti Royce da 5'9":n toinen studioalbumi. Sen julkaisi 24. helmikuuta 2004 Koch Records.
Kappaleet

| # | Kappale | Tuottaja(t) | Kesto |
| --- | --- | --- | --- |
| 1 | "Intro" |  | 0:12 |
| 2 | "Regardless" | 6 July | 3:01 |
| 3 | "Throwback" (mukana Ingrid Smalls) | Ty Fyffe | 4:17 |
| 4 | "What I Know" | Reef | 2"49 |
| 5 | "I Promise" (mukana Ingrid Smalls) | 6 July | 3:54 |
| 6 | "Call Me Never! (Skit)" | Asar | 1:59 |
| 7 | Hip Hop " (mukana DJ Premier) | DJ Premier | 3:47 |
| 8 | "Gangsta" (mukana Cutty Mack) | 6 July | 4:42 |
| 9 | "T.O.D.A.Y." (mukana Ingrid Smalls) | 6 July | 3:55 |
| 10 | "I & Me" | Asar | 3:28 |
| 11 | "Beef" | Mark Bassin, 6 July | 4:19 |
| 12 | "Bomb 1st" | Asar | 2:59 |
| 13 | "Everybody Goes" (mukana Ingrid Smalls) | 6 July | 3:05 |
| 14 | "Death Is Certain Pt. 2 (It Hurts)" (mukana Ingrid Smalls & Cha Cha) | 6 July | 4:12 |
| 15 | "Something's Wrong with Him" (mukana 6 July) | 6 July | 3:57 |
Azumanga Daioh

| Azumanga Daioh |
| --- | --- |

あずまんが大王   (Azumanga daiō)
Genre: komedia 
Manga
Tekijä: Kiyohiko Azuma
Julkaisija:  Mediaworks     ADV Manga    Daiwon CI    Norma Editorial     Tong Li    Kurokawa    Punainen Jättiläinen
Sarjajulkaisulehti: Dengeki daiō
Ensimmäinen painatus: helmikuu 2000 – kesäkuu 2002
Kirjojen lukumäärä: 4 
TV-anime
Ohjaaja: Hiroshi Nishikiori
Studio: J.C.STAFF
Lähetyskanavat:  TV Tokyo    Tooniverse
Alkuperäinen lähetyskierros: 8.4.2002 – 30.9.2002
Jaksojen määrä: 26 
Azumanga Daioh (jap. あずまんが大王 Azumanga daiō) on japanilainen huumorimanga, josta on sittemmin tehty suuren suosion länsimaissakin saavuttanut animeversio. Sarja kertoo japanilaisten koulutyttöystävysten arjesta, ja sen on luonut Kiyohiko Azuma.
Sarjan nimi on monitasoinen kielellinen vitsi. Se lausutaan samalla tavalla kuin "Azumanga da yo", "tämä on Azuman sarjakuva". Toisaalta "daiō" on erinomaisuutta tarkoittava termi (esimerkiksi Aleksanteri Suuri on "Alexander daiō") joka löytyy myös sarjaa julkaisseen lehden, Dengeki daiōn, nimestä; niinpä nimi voi tarkoittaa myös "Azuman loistava sarjakuva".
Alkuperäinen manga koostuu neljän ruudun stripeistä. Tämä lähtökohta näkyy myös animeversiossa, joka alkujaan esitettiin TV:ssä lyhyinä viisiminuuttina katkelmina arkipäivisin. Viikonloppuna nämä katkelmat esitettiin yhtenä 25-minuuttisena jaksona. Tämän takia yhdelläkään jaksolla ei ole varsinaista pääjuonta.
Sekä manga että anime seuraa löyhästi lukiovuosia. Sarja päättyy valmistumisen ja jatko-opintojen välisen kesäajan alkuun.
Yhdysvalloissa sarjan lisenssin omistaa ADV Films. Suomeksi mangan julkaisi Punainen Jättiläinen 2007-2008.